# França

França és un Estat de l'Europa occidental que limita al nord amb Bèlgica i Luxemburg, al nord-oest amb la mar del Nord i la Mànega, a l'oest amb l'Atlàntic, al sud amb Espanya, Andorra i la Mediterrània, a l'est amb Suïssa i Itàlia i al nord-est amb Alemanya, inclou Còrsega i territoris d'ultramar. La seva capital és París. És membre de la Unió Europea.

## Citacions

* Llibertat, Igualtat, Fraternitat.
    (en francès) Liberté, Egalité, Fraternité.
          Lema de la República Francesa
* La França és la pàtria de tots els homes. Tots som ciutadans de França.
       Les valors ideals de la guerra, 1916. — Antoni Rovira i Virgili
* Hi ha una cosa, en Nietzsche, que trobo cada dia més singular: la seva secreta, dissimulada passió per França i tot el que és francès.
       El Quadern Gris, 25 de febrer de 1919. — Josep Pla
* França és l'únic lloc on pots fer l'amor a la tarda sense que la gent estigui colpejant la teva porta.
    (en anglès) France is the only place where you can make love in the afternoon without people hammering on your door.
       — Barbara Cartland
* A França un mateix s'ha d'adaptar a la fragància d'un urinari.
    (en anglès) In France one must adapt oneself to the fragrance of a urinal.
       — Gertrude Stein
* Anar a la guerra sense França és com anar de caça sense un acordió.
    (en anglès) Going to war without France is like going hunting without an accordion.
       — Norman Schwarzkopf

## Dites populars

* Ai, mares que teniu filles!, no les deu a cap gavatx, que a les primeres renyines: "Adéu que a França me'n vaig".
* Anar França endins fins a la Guingueta.
* D'anar a França Déu me'n guard, que fan els ous ferrats amb llard.
* De gavatx i de porc no et fils fins que sia mort.
* La drecera de la Titona: passar per França per anar a Barcelona.
* Meitat de França, meitat d'Espanya, no hi ha altra terra com la Cerdanya.
* Ni de França, ni d'Espanya, la Cerdanya és catalana.
* Quan els pares de França baixen a Montserrat procura ésser a poblat.
* Si el dijous el cucut no canta, o és mort o és pres a França.
* Si per Setmana Santa el cucut no canta, és mort o és pres a França.
* Tan bon pa fan aquí com a França.
* Un vestit tinc a França i aquí em moro de fred.

## Frases fetes i locucions

* Fer França i Espanya.
          Barallar-se, desfer l'amistat (Menorca)
* Haver-hi França i Espanya.
          Haver-hi gran discòrdia, una lluita o discussió sorollosa (Mall., Men.).
* La França!
          Exclamació d'entusiasme, indica que una cosa està molt bé, que és molt escaient (Empordà).
* Tenir els ulls com els sants de França: clars i sense vista.
          Barallar-se, desfer l'amistat (Menorca).

## Referències

* ↑ «Liberté, Egalité, Fraternité - Présidence de la République» (en francès). Paris: Présidence de la République, cop. 2009. Arxivat de l'original el 1270403207. [Consulta: 4 juliol 2012].
* ↑ Safont, Joan. Per França i Anglaterra. Barcelona: Acontravent, 2012, p. 70. ISBN 9788415720010.
* ↑ «bloQG — El blog del Quadern gris». Barcelona: Xarxa de Mots, 2008-2009. Arxivat de l'original el 1286322807. [Consulta: 9 març 2012].
* 1 2 3 «Celebrate Bastille Day With Our 15 Funny Quotes About France (And The French)». The Huffington Post, 11-07-2013. [Consulta: 30 setembre 2013].
* 1 2 3 4 5 6 Parés i Puntas, 1999.
* ↑ Lleonart i Orri, Assumpta «Toponímia recreativa. Una visió diferent dels noms de lloc de Catalunya» (PDF). Treballs de la Societat Catalana de Geografia, 66, (2008).
* 1 2 3 4 5 Viladot-Puig, 2003.
* ↑ Amades, 1932, p. 223-240.
* 1 2 3 Alcover, Antoni M.; Moll, Francesc de B. «França». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Viladot-Puig, Joan. El Refranyer de Joan Viladot (en català). Lleida: Pagès Editors, 2003 (Història. Monografies; 23). ISBN 9788497790741.

## Enllaços externs

* Site officiel de la Présidence de la République Française